SSP ออกหุ้นกู้ 600 ลบ.อายุ 2 ปี 6 เดือน ดบ. 4.8% ขายสถาบัน-รายใหญ่ 20-22 ก.ค.
SSP ออกหุ้นกู้ 600 ลบ.อายุ 2 ปี 6 เดือน ดอกเบี้ย 4.8% ขายสถาบัน-รายใหญ่ 20-22 ก.ค. เพื่อนำเงินไปเป็นทุนหมุนเวียน-ขยายกิจการ
10 มิ.ย. 2564

บริษัท เสริมสร้าง พาวเวอร์ คอร์ปอเรชั่น จำกัด (มหาชน) หรือ SSP ได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)เพื่อออกและเสนอขายหุ้นกู้ของบริษัท ครั้งที่ 1/2564 มูลค่าไม่เกิน 600 ล้านบาท อายุ 2 ปี 6 เดือน ครบกำหนดไถ่ถอนปี 2567 มีอัตราดอกเบี้ยคงที่ร้อยละ 4.80 ต่อปี ชำระดอกเบี้ยทุก 3 เดือนตลอดอายุหุ้นกู้
โดยเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ระหว่างวันที่ 20-22 ก.ค.64 มี บล.เอเซีย พลัส บล.ทรีนิตี้ และ บล.เคจีไอ (ประเทศไทย) เป็นผู้จัดการการจัดจำหน่ายหุ้นกู้
สำหรับอันดับความน่าเชื่อถือของบริษัท อยู่ที่ “BBB” แนวโน้มอันดับเครดิต “Stable” โดยบริษัท ทริสเรทติ้ง จำกัด เมื่อวันที่ 6 ต.ค.63 โดยบริษัทมีวัตถุประสงค์ในการนำเงินที่ได้จากการเสนอขายหุ้นกู้ครั้งนี้เพื่อเป็นเงินทุนหมุนเวียนในธุรกิจ และรองรับการขยายกิจการของบริษัทฯ